L’obra de teatre 'Cautivas' traslladarà al públic al Hollywood dels anys 50
03 de maig 2021

​L’Àrea d'Igualtat de l'Ajuntament de Sagunt ha programat una obra de teatre titulada _Cautivas_. L'obra estava inclosa dins del marc d'activitats del 8 de març, però a causa de la situació de pandèmia no s'havia pogut oferir fins ara.

L'obra, dirigida per María Jesús Suárez Corresa, i l'autor de la qual és Ismael Bereje, tracta sobre un elenc d'actrius al Hollywood dels anys 50, que es reuneixen per a la lectura d'un nou projecte teatral anomenat _Cautiva__s_. Algunes són velles glòries; unes altres es troben en la cúspide de la seua carrera i per a unes poques, és la seua primera oportunitat. El que era una simple cita de treball es transformarà en una divertida i frenètica oportunitat que canviarà la seua carrera per sempre. La producció, així com l'escenografia, estan a càrrec de Camí de Nora.

_s_ és una obra metateatral que amaga una realitat d'abusos, assetjaments i sotmetiments de les dones que en aquella època daurada del cinema americà subjeia. El moviment _Me Too_ ha revelat aquest món ocult que continua perdurant fins hui. Es tracta doncs d'un homenatge a les dones que van lluitar i a aquelles que continuen lluitant per la igualtat en aquest sector.

La representació tindrà lloc en el Centre Cultural Mario Monreal de Sagunt el dia 15 de maig a les 19.00h. Les entrades són gratuïtes i es poden reservar en el següent [enllaç](https://www.servientradas.com/espectaculo/AYUNTAMIENTO_DE_SAGUNTO/3/cautivas.html).​

![C_Cartel.jpg](/es-va/Actualidad/Documents/C_CartelCautivas.jpg)  
  
  

​

*   [](http://www.facebook.com/sharer.php?u=https://aytosagunto.es/va/actualitat/l-obra-de-teatre-cautivas-traslladara-al-public-al-hollywood-dels-anys-50/ "Facebook")
*   [](http://twitter.com/share?url=https://aytosagunto.es/va/actualitat/l-obra-de-teatre-cautivas-traslladara-al-public-al-hollywood-dels-anys-50/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-obra-de-teatre-cautivas-traslladara-al-public-al-hollywood-dels-anys-50/ "Linked In")
*   [](mailto:?body=https://aytosagunto.es/va/actualitat/l-obra-de-teatre-cautivas-traslladara-al-public-al-hollywood-dels-anys-50/)